سیمینارەکە ستۆکهۆڵموو پایتەختوو سویدینە لوا ڕاوە، چالاکییەکە بە دەیەقێوە مردای پەی گیانوو پاکوو گەشمەردا دەسش پەنە کەرد دماو واتەی گۆرانییا و وانایۆ شیعرا، سەمینارەکە بە بابەتێ جیێ دەسش پەنە کەرد.
دماو وانایۆ شیعرێوە ئەینور ئاراسی، سەبارەت بە زوانی کوردی و میدیای وچیا: «زوان جە ڕاو تەلەفزوێنی  و ڕادوێنی و ڕۆنامەی و گۆڤاریوە وەڵێ وزیۆو هامچەرخ بۆ».
گەلوو کوردی بۆنەو وەشەسیای و عەشقیشاوە پەی زوانەکەیشا ئی زوانەشا پارێزنا. بەڵام بەداخۆ چی سالاو دمایینە وەشەسیسی کوردی پەی زوانەکەیش کەمش کەردەن، نویسەرێوەختێوە چیوێ منویسا، پەنەوازا زوانی سادە و پاراو ورچنا، تا گرد زارۆڵێوە و بوانیوە کوردی بەئاسانی بیاوۆشەنە، پێسە وەک مامۆسای و ڕۆشنویرا و نویسەرا، پەنەوازا گرد کەلیمە و نویستەی و هەرمانە زوانەوانییەکاشا لاو زارۆڵاوە و گەنجاوە وەشەویس کەرا، مشۆم ئیرادەو زوانی بەقووەت کەرمێ.».
سیمینارەکە هیزی سەعات ١٣:٠٠، جە ساڵۆنوو (ABF) جە ستۆکۆڵمنە دەسش پەنە کەرد و تا سەعات ١٧:٠٠ درێژەش کێشا.
س.ز
